המקרא והמדע הם בין הגורמים הראשיים בעיצוב המציאות הישראלית העכשווית. בין המקרא למדע יש מערכת סבוכה של יחסים' שכוללת גם את העימות בנושא תורת האבולוציה שפיתח צ'ארלס רוברט דרווין (1809 - 1882). הצדדים שנוטלים חלק בויכוח זה הם החילוניים והדתיים שהם, פחות או יותר, כולנו.
הארץ סובבת סביב השמש (לפי קופרניקוס); מכאן נובע שהשמש עמדה ממילא כשיהושע העמיד אותה בגבעון.
חקר המאובנים סותר את הטענה של מחברי המקרא שהתחלת החיים אירעה לפני התש"ע שנים.
נדידת היבשות מצביעה על עולם דינמי ומשתנה שאינו מפסיק לברוא את עצמו, ולא על בריאה חד-פעמית כפי שמציג המקרא.
הבנת תהליכים ביולוגיים כהתפתחות הדרגתית של בעלי החיים סותרת את הטענה המקראית על בריאה בשבוע אחד.
בשונה מסדר הבריאה בספר בראשית - על פי ממצאי המדע: צמחי היבשה נבראו אחרי הדגים, השמש נבראה לפני צמחי היבשה, החרקים נבראו לפני הציפורים והתנינים.
המפץ הגדול התרחש לפני כ-13 מיליארד שנים ולא לפני התש"ע שנים.
על פי המדע אחראים תהליכים טבעיים (ולא האל) להתפתחות החיים ולמוצא המינים.
על פי המדע לא היה מבול שהשמיד את כל החיים על פני כדור הארץ.
על פי המדע נברא האדם בצלמו של הקוף ולא בצלמו של האל.
חילונים תומכים בחופש מחשבה, ואילו דתיים מכירים בסמכות של רבנים שיודעים יותר טוב מהם מה טוב להם.
על האקטואליות של הויכוח יעיד מאמר מאת מנחם בן, "הדאווין של דרווין" ("ידיעות אחרונות", 23.4.98) שיצא לרגל הוצאה עברית מחודשת של "מוצא המינים", הספר שבו פרט דרווין לראשונה את תורת האבולוציה שלו. בתגובה למאמר של מנחם בן התפרסמו מאמרים רבים.
א. תורת הגזע הנאצית התפתחה בהשראת תורת האבולוציה שפיתח דרווין. אלמלא דרווין יתכן שהשואה לא הייתה מתרחשת. כוונותיו של דרווין היו טובות, אבל הדרך לגיהינום מרוצפת באריחים של כוונות טובות. המדע גם סייע לנאצים בהשמדת ששת המיליונים.
ב. בעשרות השנים האחרונות יש לאדם יכולת להשמיד את העולם ולסיים אחת ולתמיד את הויכוח על תורת האבולוציה.
ג. למרות המתח שבין הדת לבין המדע מעניין לשים לב שהמלה "מדע" היא מלה מקראית (דניאל, א, ד; דברי-הימים-ב, א, יא).
תמונת CC מויקיפדיה ערך "מוצא המינים"